Knjižnica Slovenske Konjice

Oriyon
2023-03-28 19:00 (Europe/Ljubljana) | Dom kulture Slovenske Konjice, dvorana, Mestni trg 4, Slovenske Konjice
S čarom izbranih francoskih šansonov nas zasedba ORIYON popelje po slikovitih pariških ulicah, kjer diši po divjih kostanjih, hrepenenju, ljubezni in »joie de vivre«, veselju do življenja. S tenkočutno interpretacijo v toplih barvah jazza so priljubljenim melodijam vdahnili prav posebno, barvito iskrivost, ki razkriva široko paleto čustev. Svoj glasbeni program, na katerem je tudi nekaj biserov slovenske popevke, prevedenih v francoščino, so obogatili z očarljivim pridihom tanga.
Vokal: Sonja Lovrenčič.
Kitara: Marko Zaletelj.
Harmonika: Zmago Štih.
Kontrabas: Luka Herman Gaiser.
Bobni: Bruno Domiter.

Kino Slovenske Konjice: Zajčja šola - Velika kraja jajc
2023-03-25 17:00 | Dom kulture Slovenske Konjice, dvorana, Mestni trg 4, Slovenske Konjice
Vsi v Zajčji šoli so v visoki pripravljenosti. Vodja tolpe mestnih zajcev Leon se želi enkrat za vselej znebiti velike noči in se zato združi z lisicami. Ga bodo velikonočni zajci uspeli ustaviti? Naš mali junak Maks se mora odločiti, kam zares sodi. Skupaj z ostalimi zajčki mora napeti možgančke in zbrati ves svoj pogum, da bi preprečil lisicam, da bi za vselej uničile veliko noč. Zgodi se nepredstavljivo: najmočnejša magična moč velikonočnih zajcev, čarobno zlato jajce, postane črno! Leo želi prelisičiti družino lisic, da ukradejo vsa velikonočna jajca. Maksova edina možnost je v sodelovanju z lisjakom Ferdinandom, ki ponudi svojo pomoč. Toda ali lahko zajec res zaupa lisici?
Gre za nadaljevanje celovečernega animiranega filma Zajčja šola – varuhi zlatega jajca, narejenega po otroški knjigi Fritza Koch-Gotheja in Alberta Sixtusa.

Vstopnice: 4€.
Prodaja vstopnic eno uro pred predstavo.

Pesniški večer: Petra Bauman
2023-03-24 18:00 - 19:30 | Mestna galerija Riemer, Stari trg 15, Slovenske Konjice, 3210, Slovenija
PETEK, 24. 3. 2023, 18.00
MESTNA GALERIJA RIEMER
PESNIŠKI VEČER
PETRA BAUMAN
Moderiranje: Tonja Jelen
Soorganizator večera KUD Gnezdo.

Petra Bauman je novinarka, igralka in pesnica. Leta 2019 je izšla njena druga pesniška zbirka Paradiž. Prva knjiga pesmi Januar je izšla leta 2008. Svojo poezijo je doslej predstavila v Mariboru, Ljubljani, Novem mestu, Trstu, v Sarajevu, Varaždinu, Krapini, na Pagu in v Gradcu. Del njene poezije je preveden v nemščino (revija Lichtungen), v angleščino, hrvaščino in grščino. Njena poezija je bila predstavljena v oddaji Literarni nokturno na Radiu Slovenija in v reviji Poetikon. Dvakrat je bila uvrščena v finalni oz. polfinalni izbor državnega literarnega tekmovanja Vitez poezije. Nekaj pesmi je tudi uglasbenih v izvedbi glasbenih skupin Franc&Roses in the Geliebters. Igra v gledališču, zadnja leta jo navdušuje tudi pripovedovanje ljudskih zgodb.

Foto: Miha Kacafura

Kino Loče: Zajčja šola - Velika kraja jajc
2023-03-24 17:00 | Kulturni dom Loče, dvorana, Stari trg 15, Loče, 3215, Slovenija

Koncertni cikel pri Didiju: Jošt Drašler, Vid Drašler, Samo Kutin in Aleš Jelenko
2023-03-21 19:00 | Dom kulture Slovenske Konjice, dvorana, Mestni trg 4, Slovenske Konjice
Jošta Drašlerja poznamo kot kontrabasista, ki se udejstvuje v svobodni improvizaciji, free jazzu, jazzu in rockerskih ter indie rockerskih zasedbah. Ob študiju muzikologije je študiral kontrabas na Deželnem konservatoriju v Celovcu. Učil se je tudi pri znanem slovenskem improvizatorju Zlatku Kaučiču, z njim je sodeloval v njegovih večjih zasedbah. Sodeluje s številnimi glasbeniki in zasedbami.
Vid Drašler rad svojo glasbo staplja s poezijo. Deluje v več zasedbah, kjer poleg steady beata vsakič znova razpira tudi polje improvizirane glasbe. V mnogih primerih je backbone benda, vedno pa je bobnar, ki »sošpilavcu« odpira prostor in z njim deli muziko. Zareže, kjer rezati gre, ter na plin in zavoro pritiska s tenkočutnostjo izkušenega mehanika, ki domuje v drobovju svojega inštrumenta, ga posluša, se nanj odziva, spremlja, se navdihuje, vzpodbuja in umika … skratka igra in igra se! Je skladatelj, improvizator, ampak predvsem glasbenik.
Samo Kutin je samouk, raziskovalec zvoka, izdelovalec glasbil in eden vidnejših improvizatorjev slovenske scene. Znan je po rabi nekonvencionalnih inštrumentov, bodisi tistih, ki so že izginili iz vsakdanje rabe, ali doma narejenih zvočil. Eden od tradicionalnih inštrumentov, ki jih uporablja, je tudi madžarsko srednjeveško glasbilo hurdy gurdy. Deluje v različnih zasedbah.
Za preplet umetnosti bo poskrbel pesnik in pisatelj, domačin Aleš Jelenko.
Jošt Drašler – kontrabas,
Vid Drašler – bobni,
Samo Kutin – nekonvencionalni inštrumenti,
Aleš Jelenko – pesnik, pisatelj.

Zverinice iz Rezije
2023-03-18 10:00 - 17:00 | Kulturni dom Loče, dvorana, Stari trg 15, Loče, 3215, Slovenija
Igor igra na citiro, Jelena pa na bunkulo pravo rezijansko muziko: na tenko in na debelo. Ob njej tolčemo z nogo ob tla in celo zaplešemo. Pravljica pa govori o tem, kako Grdina ni hotela iz lisičje hiške.

Pravljice za odrasle
2023-03-14 18:00 - 20:00 | Splošna knjižnica Slovenske Konjice, Mestni trg 4, Slovenske Konjice
Torek, 14. marec 2023, 18.00
Dvorana Doma kulture Slovenske Konjice

PRAVLJICE ZA ODRASLE
GOSTJE: PRAVLJIČARJI IZ SPLOŠNIH KNJIŽNIC PO SLOVENIJI
Pripovedovanje zgodb in pravljic je nekaj, kar človeštvo povezuje že od nekdaj. Pravljice poznajo vse kulture, iz zakladnice ljudskega pripovedništva črpajo vsi narodi. Projekt poteka pod okriljem Mariborske knjižnice, pobudnice večerov. V Splošni knjižnici Slovenske Konjice bo večer že dvanajsto leto zapovrstjo.

Vstop prost!

Predstava ob dnevu žena: Gola
2023-03-09 19:00 | Dom kulture Slovenske Konjice, dvorana, Mestni trg 4, Slovenske Konjice
Kaj imata skupnega ženska, ki se po dolgem času odpravlja na prvi zmenek in priljubljena pevka, ki se pripravlja na še en velik koncert? Maja Blagovič in Tinkara Kovač v gledališkem prvencu Barbare Volčič: Gola.
Ko že mislimo, da smo vse doživeli in preživeli se znajdemo pred novimi spoznanji in novimi izzivi. Nenadna sprememba rutine običajno preseneti okolico mnogo bolj kot tistega, ki se za spremembo odloči. V Goli spremljamo reakcije dveh popolnoma različnih žensk, ki se pripravljata na zanju pomembna dogodka. Greta odhaja na zmenek: izbrati mora zgolj pravo obleko, se naličiti in si urediti frizuro, a se začne zapletati: sooča se z dejstvom, da se je njeno telo postaralo, spomini jo odnesejo v čas mladostnega hrepenenja in premislek o zmotnih pričakovanjih, pri pripravah pa jo ovirajo še vsi, ki jim je bila vedno na voljo in bi jo potrebovali prav ta večer. Tudi pevka pred koncertom nima miru. Čeprav živita v popolnoma drugačnih svetovih, spletata nekakšen duet enakih reakcij do končnega spoznanja, da bosta le “goli” to, kar zares sta.
Gole, brez instrumentalne obleke, se v predstavi prepletajo tudi Tinkarine uspešnice. Spezzacuori, Veter z juga, Ljubezen je padla z neba in še vrsta Tinkarinih hitov se neverjetno sklada z zgodbama obeh junakinj.

Vstopnice: 18€.
Informacije in prodaja vstopnic: Center za kulturne prireditve Slovenske Konjice, 03 758 04 37.

Otvoritev razstave: Agata Pavlovec - Brinove jagode
2023-03-07 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Vabljeni na odprtje razstave Agate Pavlovec, v Veliko galerijo Doma kulture Slovenske Konjice, 7. marca 2023, ob 18.00.
Agata Pavlovec živi in ustvarja v Škofji Loki. Leta 2002 je diplomirala iz slikarstva na Akademiji za Likovno umetnost in oblikovanje v Ljubljani pri prof. Emeriku Bernardu in prof. Jožefu Muhoviču. Obiskovala je tudi Pedagoško fakulteto, smer likovna pedagogika in Pedagoško andragoško izobraževanje. Od leta 2002 je imela 27 samostojnih razstav. Sodeluje na skupinskih razstavah, likovnih kolonijah, ex-temporih in festivalih tako doma kot v tujini. Je članica Združenja umetnikov Škofja Loka in Zveze društev slovenskih likovnih umetnikov. Poleg slikarstva se ukvarja z organizacijo razstav in prireditev, s pedagoško dejavnostjo, kot so likovni tečaji, delavnice in predavanja, pa tudi s scenografijo za različne prireditve in gledališča.
Brinove jagode – spomin iz otroštva na male, temne in zdravilne kroglice. Jagoda, ki je na pogled kot borovnica, a ko jo pregrizneš, je grenka in trpka. Danes vem, da so zdravilno moč brinovih jagod poznali že v davnih časih, da simbolizirajo dolgo življenje, moč in tudi plodnost. Verjeli so, da brin odganja negativno energijo, zle duhove in uroke. Vsi imamo spomine na otroštvo, odraščanje, na lepe in težke trenutke. Spomine, ki jih nizamo kot jagode na vrvico našega življenja. Sčasoma prepoznamo, da so trpke preizkušnje pravzaprav naša zdravilna moč. Se rodimo, spoznavamo tisto kar je okoli nas in kar gre iz roda v rod. Spoznamo, da nam življenje vedno znova daje priložnosti, da se prerodimo in da smo le delček, kot brinova jagoda, sredi širnega vesolja.
Razstava bo na ogled do konca meseca aprila.

Informacije: Center za kulturne prireditve Slovenske Konjice, 03 758 04 37.

Pesniški večer v VITANJU: Jure Jakob
2023-03-02 18:00 - 19:30 | Center Noordung Vitanje, Vitanje
Četrtek, 2. marec 2023, 18.00
CENTER NOORDUNG VITANJE

PESNIŠKI VEČER
JURE JAKOB

Jure Jakob, pesnik, pisec petih pesniških zbirk, z Rožančevo nagrado in kritiškim sitom okronane prozno-esejistične knjige Hiše in drugi prosti spisi ter avtor več otroških pesniških slikanic. Svoji motiviki, ki povečini črpa iz narave, in svoji problematiki – kako seči čezse – ostaja zvest tudi v zadnji zbirki pesmi Lakota, za katero je leta 2019 prejel nagrado Prešernovega sklada.
Jure Jakob je odraščal v Vitanju, zadnja leta živi v Ljubljani.
Pogovor bo moderirala Tonja Jelen, pesnica.

Vstop prost!

Kino Slovenske Konjice: Titina
2023-02-25 17:00 | Dom kulture Slovenske Konjice, dvorana, Mestni trg 4, Slovenske Konjice
Italijanski aeronavtski inženir Umberto Nobile uživa mirno življenje s svojo ljubljeno psičko Titino, ki ga je tako očarala, da jo je rešil z rimskih ulic. Nekega dne dobi klic z daljnega severa. Pokliče ga Roald Amundsen, slavni norveški raziskovalec. Naroči mu, naj izdela velikanski cepelin, s katerim bi skupaj osvojila severni tečaj. Nobile zagrabi priložnost, da se vpiše v zgodovino. S sabo vzame malo terierko Titino in nenavadna trojica se odpravi na ekspedicijo na zadnji neodkriti kraj na Zemlji. Podvig jim uspe, vendar se po njem moška začneta prepirati, komu naj pripade slava … Skozi oči štirinožne zvezde Titine odkrivamo zgodbo o osvajanju neznanega, zmagi, porazu in predanosti.
Titina je bila resnična psička z neobičajno življenjsko potjo, ki jo je vodila od krutega življenja na zakotnih rimskih ulicah do veličastnega pogleda na severni tečaj. Film, ki so ga navdihnili resnični dogodki, deluje na različnih ravneh, zato v njem lahko uživajo tako otroci kot odrasli.

Vstopnina: 4€.
Informacije: Center za kulturne prireditve Slovenske Konjice, 03 758 04 37.

Kino Loče: Titina
2023-02-24 17:00 | Kulturni dom Loče, dvorana, Stari trg 15, Loče, 3215, Slovenija

Čajanka v ZREČAH: David Zupančič, Življenje v sivi coni
2023-02-22 18:00 - 19:30 | Večnamenska dvorana Hotela Zreče, Cesta na Roglo 15, Zreče, 3214
Čajanka v ZREČAH: David Zupančič, Življenje v sivi coni
Sreda, 22. 2. 2023, 18.00
Večnamenska dvorana Hotela Zreče
David Zupančič (1991) je mladi zdravnik, ki je na začetku epidemije leta 2020 v urgentni ambulanti Klinike za infekcijske bolezni in vročinska stanja v Ljubljani potrdil prvi primer okužbe z virusom SARS-CoV-2 v Sloveniji.
Knjiga Življenje v sivi coni je nastala v času pandemije covida-19. V tem času je imel marsikdo o marsičem zelo veliko povedati. Nekateri so bili zelo glasni, nekateri pretreseni do dna duše, drugi samozavestni in uporniški kot še nikoli doslej.

Foto: Mladinska knjiga

Informacije: Splošna knjižnica Slovenske Konjice, 03 758 04 33.

Koncertni cikel pri Didiju: Trio TRN in Blaž Šef
2023-02-21 19:00 | Dom kulture Slovenske Konjice, dvorana, Mestni trg 4, Slovenske Konjice
Klavirski trio TRN sestavljajo violončelistka Tara Korica, pianistka Rebeka Dobravec in violinistka Neža Nahtigal. Skupaj ustvarjajo in koncertirajo od leta 2019 pod mentorstvom prof. Janeza Podleska v okviru Akademije za glasbo v Ljubljani. Maja 2021 so na mednarodnem tekmovanju OPUS 2021 prejele 3. nagrado in pohvalo žirije za dober skupni zvok ter predano in ekspresivno igro.
Blaž Šef, skoraj domačin, ki živi in ustvarja v Ljubljani, je gledališki igralec, performer, občasno nastopa tudi v filmih in na televiziji, predvsem pa na radiu in v sinhronizacijah animiranih filmov, serij ter kot bralec zvočnih knjig. Med drugim se ukvarja s temami humanistike in umetnosti v odprtem vesolju in na Zemlji. Ena od njegovih najljubših usmeritev poleg igralskega poklica je soustvarjanje povezav med glasbo, gledališčem, pedagogijo in novimi oblikami umetnosti.

Tara Korica – violončelo,
Rebeka Dobravec – klavir,
Neža Nahtigal – violina,
Blaž Šef – gledališki igralec, performer.

Vstopnice: 12€,
učenci, dijaki, študenti: vstop prost.
Informacije in prodaja vstopnic: Center za kulturne prireditve Slovenske Konjice, 03 758 04 37.

Ti in jaz
2023-02-18 10:00 | Dom kulture Slovenske Konjice, dvorana, Mestni trg 4, Slovenske Konjice
Ti in jaz je interaktivna predstava za najmlajše otroke, ki iz nasprotij in podobnosti ustvarja humoren svet absurdnih situacij. Iz verige duhovitih transformacij, ki se zgodijo s pomočjo pralnega stroja, nastane nov, igriv in humoren svet sester dvojčic. Pralni stroj nepredvidljivo spreminja stvari: obleke postanejo bitja, vsakdanji predmeti dobivajo nove pomene; sestri dvojčici pa vselej iz njih ustvarita razburljive, smešne in prijetne dogodke.

Vstopnice: 6€.
Informacije: Center za kulturne prireditve Slovenske Konjice, 03 758 04 37.

Sentido project
2023-02-14 18:00 | Dom kulture Slovenske Konjice, dvorana, Mestni trg 4, Slovenske Konjice
Sentido project to sezono nastopajo z novim koncertnim programom Solo andar, ki je bil prvič predstavljen decembra 2021 v Klubu Cankarjevega doma. Prepleta ga avtorska vsebina, ki črpa iz flamenka in ga preobraža v spoju z drugimi glasbenimi stili. Gre za širok žanrski konglomerat mehkih prehodov med svobodno odrsko ustvarjalnostjo, improvizacijo in bolj tradicionalnimi žanrskimi oblikami.

Ples, vokal, palmas: Urška Centa.
Saksofon: Primož Flajšman.
Klaviature: Arsenije Krstić.
Bas: Tadej Kampl.
Tolkala: Nino Mureškić.

Vstopnice: 12€,
učenci, dijaki, študenti: prost vstop.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

PESMOMAT v Slovenskih Konjicah
2023-02-07 11:00 - 13:00 | Splošna knjižnica Slovenske Konjice, Mestni trg 4, Slovenske Konjice
Torek, 7. 2. 2023, med 11. in 13. uro
Pesmomat v Slovenskih Konjicah
V Veliki galeriji Doma kulture bomo predstavili prototip prvega slovenskega pesmomata, ki ga njegovi snovalci imenujejo pesniška mašina. Z nami bo tudi eden od snovalcev Igor Divjak.
Pesmomat, unikaten, robotiziran avtomat, želi poezijo pripeljati tja, kjer so ljudje. Ponuja širok izbor pesmi klasičnih in sodobnih pesnikov in pesnic.
Obiskovalci knjižnice boste lahko pesmomat spoznali v živo.
Izbrali si boste lahko pesem, pesmomat pa vam jo bo zrecitiral in natisnil.

Vabljeni, da ga spoznate.
Udeležba je brezplačna.

Informacije: Splošna knjižnica Slovenske Konjice, 03 758 04 33, info@knjiznicakonjice.si.

Akademija ob slovenskem kulturnem prazniku
2023-02-06 19:00 | Dom kulture Slovenske Konjice, dvorana, Mestni trg 4, Slovenske Konjice
Akademija ob slovenskem kulturnem prazniku s podelitvijo priznanj za uspešno delo na kulturnem področju bo v ponedeljek, 6. februarja 2023 ob 19. uri.
Prejemniki priznanj za uspešno delo na kulturnem področju za leto 2022 so:
FRANJO FUNKELJ za vsestransko umetniško ustvarjanje,
MILAN LAMOVEC – DIDI za dosežke na likovnem področju in
GODBA NA PIHALA SLOVENSKE KONJICE za dosežke na glasbenem področju.

Slavnostni govornik bo Primož Poklič, podžupan Občine Slovenske Konjice, nastopili pa bosta tudi mezzosopranistka Sara Briški in pianistka Vita Kovše.

Lepo vabljeni!

Kino Slovenske Konjice: Najboljši rojstni dan
2023-01-28 17:00 | Dom kulture Slovenske Konjice, dvorana, Mestni trg 4, Slovenske Konjice
Zajček Karelček z ljubečo družino in hišnimi ljubljenčki živi v hiši na robu mesta. Rad se igra s prijatelji v soseščini. Navajen je, da je vsa pozornost staršev namenjena njemu – a vse se spremeni, ko se rodi njegova sestrica Klara. Še večerne pravljice ne dobi, ker očka ob branju utrujeno zaspi. Komaj čaka svoj rojstni dan, ko bodo šli z družino k jezeru na piknik. A kaj ko Klara začne jokati prav med rezanjem torte in zatem dobi še vročino! Ali res ni mogoče Klare zamenjati za starejšega brata? Karelček je jezen, ker je sestrica pokvarila njegov nepomembnejši dan, a razočaranje ga pripelje v nepričakovano pustolovščino z najboljšo prijateljico Moniko.
Film je posnet po kratkih zgodbah avtorice Rotraut Susanne Berner, ki so v slovenščini izšle pri Mladinski knjigi – Karelčkove zgodbice in Nove Karelčkove zgodbice.

Vstopnina: 4 eur.

Informacije: Center za kulturne prireditve Slovenske Konjice, 03 758 04 37.

Kino Loče: Najboljši rojstni dan
2023-01-27 17:00 | Kulturni dom Loče, dvorana, Stari trg 15, Loče, 3215, Slovenija

Čajanka: pater dr. Karel Gržan
2023-01-25 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Pater dr. KAREL GRŽAN
Sreda, 25. 1. 2023, 18.00
Velika galerija Doma kulture Slovenske Konjice.
Pogovorni večer o duhu časa s patrom Karlom Gržanom.
Pogovor bo vodila Maja Furman.

Vstop prost!

Koncertni cikel Pri Didiju: Aco Aleksander Bišćević in Alberto Pagani
2023-01-24 19:00 - 20:00 | Dom kulture Slovenske Konjice, dvorana, Mestni trg 4, Slovenske Konjice
Aco Bišćević je po študiju glasbene pedagogike na ljubljanski glasbeni akademiji magistriral na salzburškem Mozarteumu iz petja pri Elisabeth Wilke in Bredi Zakotnik ter čembala pri Wolfgangu Brunnerju. Njegova ljubezen do samospevov se je začela prav v Slovenj Gradcu, kjer je spoznal Bredo Zakotnik. Kot operni, koncertni pevec in član zbora sodeluje s številnimi najuglednejšimi dirigenti v opernih hišah in na festivalih po vsej Evropi. Med drugim je debitiral v milanski Scali, Komični operi v Berlinu, Prinzregententheatru v Münchnu, Innsbrucku, Ljubljani, na Salzburških letnih igrah, Trame Sonore Mantua, Styriarte v Gradcu, Valle d’Itria v Martini Franci, Kraljevi kapeli v Versaillu, Kraljevem kolidžu v Londonu in mnogih drugih krajih. Aco Bišćević je priznan in cenjen kot evangelist v Bachovih pasijonih po vsej Evropi.
Je ustanovitelj Akademskega pevskega zbora Aeternum Škofja Loka, ki ga je uspešno vodil in s katerim se je posvečal predvsem baročni glasbi. Bišćević se posveča historični izvajalski praksi, kjer poje in sam sebe spremlja na klavirju in je eden redkih v svetu, ki mu to uspeva.

Alberto Pagani je mlad italijanski sodobni plesalec. Po študiju baleta v Sieni je nadaljeval s sodobnim plesom, ki ga je študiral v Rimu in Salzburgu. Študij plesa je zaključil na sloviti plesni akademiji za sodobni ples SEAD – Salzburg Experimental Academy of Dance.
Nastopal je v več produkcijah slavnostnih iger v Salzburgu in v drugih izjemnih produkcijah pod taktirko dirigentov, kot so Riccardo Muti, Marc Minkowski in Gianluca Capuano.Sodeluje s slovitimi koreografi sodobne plesne scene, kot so Hillel Kogan, Paul Blackman in Christine Gouzelis, Michikazu Matsune.

Aco Aleksander Bišćević – petje, klavir,
Alberto Pagani – sodobni ples.

Cena vstopnice: 12€,
učenci, dijaki, študenti: prost vstop.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Silvestrovanje z Original Pohorci
2022-12-31 22:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Silvestrovanje z Original Pohorci
Sobota, 31. december 2022, 22.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Koncert: Marko Vozelj & Mojstri
2022-12-30 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Koncert: Marko Vozelj & Mojstri
Petek, 30. december 2022, 19.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Otroško silvestrovanje
2022-12-30 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Otroško silvestrovanje s Plesno šolo Pika, artistično predstavo Ledena kraljica in Dedkom Mrazom
Petek, 30. december 2022, 17.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Brezplačni družinski filmi: Pikica, Koko in divji nosorog
2022-12-29 17:00 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI DRUŽINSKI FILMI: Pikica, Koko in divji nosorog
Četrtek, 29. december 2022, 17.00
Dvorana Doma kulture Slovenske Konjice

Pikica je majhna deklica, ki si zelo želi imeti najboljšo prijateljico. Koko je deklica, ki že vse življenje živi narisana na kartonski škatli od kakava. Nekega dne pa skoči s škatle in vstopi v Pikin svet. Zelo sta si podobni, čeprav je Koko temnopolta in ima skodrane lase, in čeprav je Koko pravzaprav princesa s krono. Pikici pojasni, da prihaja iz Čokolandije, dežele, kjer čokolada raste na drevesih – to bo že morala biti Afrika! Miška Ingolf in Frederik si jo zelo želita obiskati, dedek pa jo k sreči pozna kot lasten žep. Vkrcajo se na letalo. Pridruži se jim še drobcen štiriletni nosorog Oswald, ki išče svojo mamo. Film o tem, kako je biti majhen, pa tudi o prvih preizkušnjah prijateljstva.

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Koncert: Neisha
2022-12-28 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Koncert: Neisha
Sreda, 28. december 2022, 19.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Brezplačni družinski filmi: Loti in izgubljeni zmaji
2022-12-28 17:00 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI DRUŽINSKI FILMI: Loti in izgubljeni zmaji
Sreda, 28. december 2022, 17.00
Dvorana Doma kulture Slovenske Konjice

Radovedna psička Loti raziskuje svet, ki je poln zanimivih reči in nenavadnih bitij. Kakšna sreča za Loti: pri tokratni dogodivščini se ji pridruži čisto majhna sestrica Rozi. Profesorjema, rakunu Karlu in ribi Viktorju, bosta pomagali najti pot do starodavnih mitoloških zmajev, ki bruhajo ogenj. Če jim uspe posneti zmajsko pesem, bosta profesorja zmagala na posebnem tekmovanju v snemanju starodavnih pesmi.

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Brezplačni družinski filmi: Medved Bamsi in mesto tatov
2022-12-27 17:00 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI DRUŽINSKI FILMI: Medved Bamsi in mesto tatov
Torek, 27. december 2022, 17.00
Dvorana Doma kulture Slovenske Konjice

Lisjak Bernard stare prijatelje z zvijačo prepriča, da spet postanejo hudobni in mu pomagajo ugrabiti Bamsijevo babico. Brez babičinega medu Bamsi ne bo več najmočnejši medved in lisjak Bernard si bo lahko nadel krono Mesta tatov! Vendar se Bamsi ne preda tako zlahka. Skupaj s prijateljema, zajcem Skokcem in želvakom Glavco, se poda skozi čarobni gozd v Mesto tatov, da bi babico rešil iz rok nepridipravov. Temelji na priljubljeni švedski stripovski seriji o najmočnejšem medvedu na svetu. Pustolovski film o prijateljstvu ali kako enostavno lahko postaneš zloben, ko te zapustijo prijatelji.

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Koncert: Maja Založnik
2022-12-26 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Koncert: Maja Založnik
Ponedeljek, 26. december 2022, 19.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.
